Erkki Bahovski

pisi|Erkki Bahovski Nõmme mälumängu finaalis.Foto: Ave Maria Mõistlik, 13. mai 2014
Erkki Bahovski (sündinud 22. aprillil 1970) on eesti ajakirjanik, suhtekorraldaja ja tõlkija. Ta on tunnustatud välispoliitika asjatundja.Galerii | Välisministeerium andis esmakordselt välja teeneteristid Õhtuleht.ee, 20.02.2020.

Haridus
Bahovski on lõpetanud 1988. aastal Kose Keskkooli ja 1999. aastal Tartu Ülikooli ajaloo erialal (diplomitöö "Ühendatud Kuningriik Euroopa Liidus 1973–1991", juhendaja Kaido Jaanson). Ta on õppinud ka Eesti Humanitaarinstituudis (1989–1992) ning täiendanud end semestri jagu Groningeni Ülikoolis Hollandis ja Oxfordi Ülikoolis Inglismaal.Erkki Bahovski tutvustus Rahvusvahelise Kaitseuuringute Keskuse kodulehel. Vaadatud 22.08.2025.Madis Jürgen. Relvafriik ja mälumängur: mis mehed on vennad Bahovskid? Eesti Ekspress, 27.05.2020.

Töö ja looming
Kuni sügiseni 2008 töötas Erkki Bahovski ajalehe Postimees välisuudiste toimetuse juhataja, Tartu Postimehe toimetaja ja ka arvamustoimetajana. Seejärel tegi suhtekorraldustööd Euroopa Komisjoni Eesti esinduses, algul meedianõunikuna, hiljem teabenõunikuna. Alates 2014. aastast töötas ta Rahvusvahelises Kaitseuuringute KeskusesErkki Bahovski tutvustus Rahvusvahelise Kaitseuuringute Keskuse kodulehel. Vaadatud 22.08.2025. ning oli 2014. aasta lõpust kuni 2020. aasta lõpuni ajakirja Diplomaatia peatoimetaja.Erkki Bahovski koondati Diplomaatia peatoimetaja kohalt ERR Uudised, 11.12.2020. 2021. aastast on ta Postimehe arvamustoimetaja.Erkki Bahovski, Postimehe arvamustoimetaja artikleid Postimees.ee. Vaadatud 22.08.2025. 

Aastatel 2021–2024 juhtis ta Kuku raadios iganädalasi taskuhäälingusarja "Euroopa podcast" saateid, mida tehti koostöös Euroopa raadiote võrgustikuga Euranet Plus.Erkki Bahovski alustas uue podcastisarjaga Euroopa Liidust Kuku Pleieri koduleht, 16.09.2021. Välispoliitikat on ta kommenteerinud ka paljudes muudes Kuku raadio ja Vikerraadio saadetes ("Pressiklubi", "Rahva teenrid" jm) ning Eesti Rahvusringhäälingu telesaadetes. Lisaks on ta sage osaleja Kuku raadio mälumängusaates "Tarkade klubi".

Ta on toimetanud ning inglise või soome keelest eesti keelde tõlkinud peamiselt ajaloo- ja poliitikateemalisi raamatuid. Ta on keelekursustel (AS Dialoog, 1993–1994) õpetanud soome keelt. 

2018. aastal keelas Venemaa Erkki Bahovskil riiki sisenemise. Ajakirjanikest on "russofoobide" sekka kantud Ruussaar ja Bahovski ERR, 7. juuni 2018.

Teosed
Tõlgitud raamatuid
 Seppo Zetterberg. "Viis lasku senatis. Eugen Schaumani elu". Soome keelest tõlkinud Erkki Bahovski, värsid tõlkinud Vladimir Beekman. Tallinn, Kupar, 1998
 Seppo Zetterberg. "Jüri Vilmsi surm: Eesti asepeaministri hukkamine Helsingis 13. aprillil 1918". Soome keelest tõlkinud Erkki Bahovski. Tallinn, Tänapäev, 2004
 Max Jakobson. "Tulevik?". Soome keelest tõlkinud Erkki Bahovski. Tallinn, Tänapäev, 2006
 Jussi Pekkarinen, Juha Pohjonen. "Läbi Soome kadalipu: inimeste väljaandmised Nõukogude Liidule 1944-1981". Soome keelest tõlkinud Erkki Bahovski. Tallinn, Tänapäev, 2008 
 Francis Fukuyama. "Identiteet : väärikuse nõudmine ja kibestumise poliitika". Inglise keelest tõlkinud Erkki Bahovski. Tallinn, Postimees Kirjastus, 2022
 Kaja Kunnas, Marjo Näkki. "Läänemere turvakontroll: kui sõjaoht tagasi tuli". Soome keelest tõlkinud Erkki Bahovski. Tallinn, Postimees Kirjastus, 2023
 Yannis Papadopoulos. "Kriisis demokraatia? Poliitika, valitsetus ja poliitikakujundus". Inglise keelest tõlkinud Erkki Bahovski. Tallinn, Tallinna Ülikooli Kirjastus, 2024
 P. Eric Louw. "Meedia ja poliitiline protsess". Inglise keelest tõlkinud Erkki Bahovski. Tallinn, Tallinna Ülikooli Kirjastus, 2024

Artikleid
 Erkki Bahovski: Suured raamatud Postimees.ee, 11. aprill 2009
 Hurtsiku rohetav, hägune ja moonutav aknaruut Diplomaatia, märts 2010

Tunnustus
 2001 Euroopa Liidu ajakirjandusauhind (Postimehes ilmunud kommentaari "Euroreferendum kui erandlik nähtus Eesti poliitikas" eest)ELi ajakirjandusauhinna võitsid Erkki Bahovski ja Silja Lättemäe Eesti Meediaettevõtete Liidu koduleht, 29.11.2001. 
 2009 Postimehe aasta arvamusliiderRaun, Alo. Bahovski lubab jätkata konnatiigi raputamist Postimees, 17. veebruar 2009.Aasta arvamusliider – Erkki Bahovski Postimees, 18. veebruar 2009.
 2010 Valgetähe V klassi teenetemärk
 2020 Välisministeeriumi teeneteristGalerii | Välisministeerium andis esmakordselt välja teeneteristid Õhtuleht.ee, 20.02.2020.

 Isiklikku 
Tema ema Aime Bahovski (1941–2023) oli Harjumaal Kosel kultuuritöötaja. Tema noorem vend oli Martin Bahovski ja vennapoeg on Karl Juhan Bahovski.

Erkki Bahovski on lahutatud ja tal on kaks last.Madis Jürgen. Relvafriik ja mälumängur: mis mehed on vennad Bahovskid? Eesti Ekspress, 27.05.2020.

Viited

Välislingid
 Madis Jürgen. Relvafriik ja mälumängur: mis mehed on vennad Bahovskid? Eesti Ekspress, 27. mai 2020
 Geidi Raud. Erkki Bahovskil aitas 40 kilo alla võtta üks hea reegel: „Alguses oli see ka minu jaoks keeruline, aga enam mitte.“ Õhtuleht.ee / Tiiu, 9. aprill 2022

Kategooria:Eesti ajakirjanikud
Kategooria:Eesti suhtekorraldajad
Kategooria:Eesti tõlkijad
Kategooria:Tartu Ülikooli filosoofiateaduskonna vilistlased
Kategooria:Valgetähe V klassi teenetemärgi kavalerid
Kategooria:Sündinud 1970